Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako gaurkotasun handiko galdera, krisi honetan kaltetuenik suertaturiko herritar eta sektoreentzako laguntza berririk ezartzeari buruzkoa, Espainiako Gobernuak jada iragarri dituenen osagarri izanen direnak (10-22/POR-00166).

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen José Javier Esparza Abaurrea jaunak gaurkotasun handiko honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Nafarroako Gobernuak ba al du asmorik krisi honetan kaltetuenik suertaturiko herritar eta sektoreentzako laguntza berririk ezartzeko, Espainiako Gobernuak jada iragarri dituenen osagarri izanen denik?

Iruñean, 2022ko apirilaren 4an

Foru parlamentaria: José Javier Esparza Abaurrea